
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΑΘΗΝΑ 

4 ΝΟΕΜΒΡΙΟΥ 1988 

ΤΕΥΧΟΣ ΤΕΤΑΡΤΟ 

ΑΡΙΘΜΟΣ ΦΥΛΛΟΥ 

783 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση ακινήτων για την ολοκλήρωση των έρ¬ 


γων κατασκευής Αεροδρομίου Νάξου . 1 

Συμπλήρωση της Π. 2889/753/19.5.88 (ΦΕΚ 396/6.6.88 τ. 

Δ') κοινής υπουργικής απόφασης ... 2 


Αναγκαστική απαλλοτρίωση στις περιοχές των Κοινοτήτων Τριπο- 
τάμου και Χωρεμίου του Νομού Αρκαδίας, για την πληρέστερη 
εκμετάλλευση του βασικού λιγνιτικού κοιτάσματος του Λιγνιτω¬ 
ρυχείου Μεγαλόπολης.· 3 

Μερική ανάκληση της απαλλοτρίωσης που κηρύχθηκε με τη Δ. 
13490/10150/1.2.1969 (ΦΕΚ 33/69 τ. Δ’) κοινή υπουρ¬ 
γική απόφαση . 4 

Αναγκαστική απαλλοτρίωση ακινήτου στην Ακαδημία Πλάτωνος, 
για αρχαιολογικούς σκοπούς. 5 

Αναγκαστική απαλλοτρίωση ακινήτου στη Νάξο, για αρχαιολογι¬ 
κούς σκοπούς . 6 

Αναγκαστική απαλλοτρίωση ακινήτου στην Ερέτρια Νομού Εύ¬ 
βοιας, για αρχαιολογικούς σκοπούς . 7 


Αναγκαστική απαλλοτρίωση έκτασης για την κατασκευή της νέας 
εξόδου από το ΚΐΤ ΑΡΑΧΘΟΥ της υφιστάμενης Γ.Μ. 150 ΚΥ 
«ΚΤΤ ΑΡΑΧΘΟΤ-ΠΟΥΡΝΑΡΙII» και σύσταση δουλείας εναέ¬ 


ριας διέλευσης της υπόψη Γ.Μ. 8 

Αναγκαστική απαλλοτρίωση ακινήτου στην Κω για αρχαιολογικούς 
σκοπούς . . 9 

Αναγκαστική απαλλοτρίωση έκτασης στην περιοχή του Νομού Ρο¬ 
δόπης για την ανέγερση αγροτικών φυλακών Κομοτηνής ... 10 


Επίσπευση από το Δημόσιο της διάνοιξης της Π.Ε.Ο. Πατρών Αθη¬ 
νών (οδός Πανεπιστημίου), έμπροσθεν των ιδιοκτησιών Γεωργι¬ 
κής Σχολής και Μπακοπούλου, του Δήμου Πατρέων του Νομού 


Αχαΐας.11 

ΑΝΑΚΟΙΝΩΣΕΙΣ 

Ειδοποίηση για την παρακατάθεση αποζημίωσης από αναγκαστική 
απαλλοτρίωση στο Νομαρχιακό Ταμείο Ρεθύμνης.12 

ΠΟΛΕΟΔΟΜΙΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Μ.2280/1494 (1) 

Αναγκαστική απαλλοτρίωση ακινήτων για την ολοκλήρωση των έργων 
κατασκευής Αεροδρομίου Νάξου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων» σε συνδυασμό με τις διατάξεις του Β.Δ/τος αριθ. 139/ 
1971 «περί της αρμοδιότητος των νομαρχών προς κήρυξιν αναγκαστι¬ 
κών τινων απαλλοτριώσεων». 

2. Τις διατάξεις του Νόμου Γ.Σ.Ι.ΣΤ/1907 «περί αναγκαστικής 
απαλλοτριώσεως αγροτικών ή αστικών ακινήτων κ.λπ.», σε συνδυασμό 
με τις διατάξεις του άρθρου 56 του Ν. 5017/1931 «περί Πολιτικής Αε¬ 
ροπορίας», του από 11.2.1952 Βασ. Διατάγματος και του Ν.Δ. 714/ 
1970. 

3. Τη σχετική έκθεση της Υπηρεσίας Πολιτικής Αεροπορίας του 
Υπουργείου Μεταφορών και Επικοινωνιών για την ανάγκη απαλλοτρί¬ 
ωσης της έκτασης αυτής για το σκοπό τον οποίο προορίζεται, αποφασί¬ 
ζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφελείας και ειδικότερα για την ολοκλήρωση των έργων κατασκευής 
του αεροδρομίου Νάξου, έκτασης συνολικού εμβαδού 28.814 μ 2 που 
φαίνεται με κλίμακα 1:500 στο από Νοέμβριο 1987 κτηματολογικό 
διάγραμμα και στον αντίστοιχο από Νοέμβριο 1987 κτηματολογικό πί¬ 
νακα του Μάρκου Δημ. Χουζούρη, Τεχνολόγου μηχανικού, τα οποία 
έχουν θεωρηθεί στις 8.3.88 από το Δ/ντή Τεχνικών Υπηρεσιών Νο¬ 
μαρχίας Κυκλάδων Στυλ. Οργέτα, Πολιτικό Μηχανικό. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Μαργαρίτης Μιχαήλ του Φωτίου, 2) Δημητροκάλης Αν- 
δρέας του Στυλιανού κ.λπ. 

Η απαλλοτρίωση κηρύσσεται υπέρ του Δημοσίου και με δαπάνη των 
πιστώσεων του προγράμματος Δημοσίων Επενδύσεων του Νομαρχια¬ 
κού Ταμείου Κυκλάδων (ΣΑΝΤ). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 20 Οκτωβρίου 1988 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΔΗΜ. ΤΣΟΒΟΛΑΣ ΓΙΩΡΓΟΣ ΠΕΤΣΟΣ 

Αριθ. Π.6420/1665/ Ν. 18873 (2) 

Συμπλήρωση της Π. 2889/753/19.5.88 (ΦΕΚ 396/6.6.88 τ. Δ') 
χοινής υπουργικής απόφασης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

"Εχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων» σε συνδυασμό με τις διατάξεις του Β.Δ/τος 139/1971 
«περί της αρμοδιότητος των νομαρχών προς κήρυξιν αναγκαστικών τι- 
νων απαλλοτριώσεων». 

2. Τις διατάξεις του άρθρου 1 του Νόμου ΒΡΞΖ/1893 «περί ανα¬ 
γκαστικής απαλλοτριώσεως ακινήτων προς συντήρη'σιν ή ανεύρεσιν. αρ¬ 
χαιοτήτων». 

3. Την Π. 2889/753/19.5.88 (ΦΕΚ 396/6.6.88 τ. Δ') κοινή 
απόφασή μας, με την οποία κηρύχθηκε αναγκαστική απαλλοτρίωση 
ακινήτου στο Άργος για αρχαιολογικούς σκοπούς και ειδικότερα για 
την προστασία, συντήρηση και ανάδειξη ρωμαϊκής πλακόστρωσης οδού, 
αποφασίζουμε: 

Συμπληρώνουμε την Π. 2889/753/19.5.88 (ΦΕΚ 396/6.6,88 τ. 
Δ') κοινή απόφασή μας και ορίζουμε, ότι, εκτός από τους μνημονευόμε¬ 
νους σ’ αυτή λόγους δημόσιας ωφέλειας, η απαλλοτρίωση κηρύσσεται 
και για την προστασία της εκτεινόμενης κατά μήκος της νότιας πλευράς 
της οδού θεμελίωσης στοάς κλασικών χρόνων, η οποία πρέπει να διατη¬ 
ρηθεί ορατή ώστε ν« είναι δυνατή η συγκριτική της μελέτη με τα υπό¬ 
λοιπα δημόσια κτίρια της Αγοράς του Άργους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Οκτωβρίου 1988 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΔΗΜ. ΤΣΟΒΟΛΑΣ ΜΕΛ. ΜΕΡΚΟΥΡΗ 

1 -♦- 

Αριθ. Β; 1142/1649 (3) 

Αναγκαστική απαλλοτρίωση στις περιοχές των Κοινοτήτων Τριποτά- 

μου και Χωρεμίου του Νομού Αρκαδίας, για την πληρέστερη εκμε¬ 
τάλλευση του βασικού λιγνιτικού κοιτάσματος του Λιγνιτωρυχείου 

Μεγαλόπολης. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων», σε συνδυασμό με τις διατάξεις του Β.Δ./τος 139/1971 
«περί'της άρμοδιότητος των Νομαρχών προς κήρυξιν αναγκαστικών τι- 
νών απαλλοτριώσεων». 

2. Τις διατάξεις της παρ. 2 του άρθρου 4 του Νόμου 1468/1950 
«περί ιδρύσεως Δημοσίας Επιχειρήσεως Ηλεκτρισμού», όπως έχει τρο¬ 
ποποιηθεί και συμπληρωθεί μεταγενέστερα, με τον Α.Ν. 1672/1951, 
που κυρώθηκε με το Νόμο 2113/1952. 

3. Τις διατάξεις του άρθρου 9 του Α.Ν. 1566/1950 «περί κυρώ- 
σεως της μετά του οίκου «ΕΒΑ500» συναφθείσης την 20ην Ιουλίου 
1950 συμβάσεως κ.λπ.» όπως έχουν κυρωθεί, τροποποιηθεί και συ¬ 
μπληρωθεί με το Νόμο 1633/1951. 

4. Την απόφαση του Διοικητικού Συμβουλίου της Δημοσίας Επιχει- 
ρήσεώς Ηλεκτρισμού με αριθμ. (168) 167 (Συνεδρίασή του με αριθ. 
24/12.7.1988), αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την προσωρινή μετατόπιση της κοίτης του 
Ποταμού Αλφειού προς πληρέστερη εκμετάλλευση του βασικού λιγνιτι- 
κού κοιτάσματος του Λιγνιτωρυχείου Μεγαλόπολης, έκτασης συνολι¬ 
κού εμβαδού 709.296 μ 2 που βρίσκεται στις περιοχές των Κοινοτήτων 
Τριποτάμου και Χωρεμίου του Νομού Αρκαδίας και φαίνεται με κλί¬ 
μακα 1:2000 στο 5806/10.6.1988 απλό διάγραμμα οριζοντιογρα- 
φίας (φύλλα 3) που έχει συνταχθεί από την αρμόδια Υπηρεσία της Δη¬ 
μόσιας Επιχείρησης Ηλεκτρισμού και έχει θεωρηθεί στις 4.8.88 από 
τον αρμόδιο Διευθυντή του Υπουργείου Βιομηχανίας, Ενέργειας και Τε¬ 
χνολογίας Γ. Γιαμπουρά. 

Η απαλλοτρίωση αυτή κηρύσσεται σύμφωνα με τις διατάξεις της 
παρ. 2 του άρθρου 2 του Ν.Δ/τος 797/ΐ9.7ΐ λόγω της σημασίας που 
έχει το έργο για την οικονομική ανάπτυξη της Χώρας, χωρίς να τηρη¬ 
θούν οι λοιποί όροι και προϋποθέσεις. 


Ορίζουμε προθεσμία σύνταξης του κτηματολογικού διαγράμματος 
και του κτηματολογικού πίνακα έξι (6) μηνών από τη δημοσίευση της 
απόφασης αυτής. 

Η απαλλοτρίωση κηρύσσεται υπέρ της Δημόσιας Επιχειρήσεως Ηλε¬ 
κτρισμού και με δαπάνη της. 

Η απόφαση αυτή να δημοσιευτεί στην Εφημερίδα της Κυβερνή¬ 
σεως. 

Αθήνα, 26 Οκτωβρίου 1988 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

ΔΗΜ. ΤΣΟΒΟΛΑΣ ΑΝ.ΠΕΠΟΝΗΣ 

- -♦- 

Αριθ. Π 6363/1644 (4) 

Μερική ανάκληση της απαλλοτρίωσης που κηρύχθηκε με τη Δ. 

13490/10150/1.2.1969 (ΦΕΚ 33/69 τ. Δ') κοινή υπουργική 

απόφαση. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2α του Κωδικοποιημένου Α.Ν. 1731/ 
1939 «περί αναγκαστικών απαλλοτριώσεων». 

2·. Τη Δ. 13490/10150/1.2.69 (ΦΕΚ 33/69 τ. Δ') κοινή υπουρ¬ 
γική απόφαση, με την οποία κηρύχθηκε αναγκαστική απαλλοτρίωση 
για την κατασκευή της αριθ. 90 Εθνικής οδού, τμήμα από Χάνι Κου- 
τουρατζή έως όρια Νομών Ηρακλείου - Λασιθίου χ.θ. 7 + 582, 15 - 
χ.θ. 24 + 423,03 μετά δευτερευουσών οδών. 

3. Το 5321393/13.7.88 αντίγραφο διπλοτύπου είσπραξης του Β' 
Δημοσίου Ταμείου Ηρακλείου από το οποίο προκύπτει ότι η αποζημί¬ 
ωση που καθορίστηκε με την Τ. 928/607/Ν. 9664/5,5.88 απόφαση 
του Υπουργού Οικονομικών επιστράφηκε στο Δημόσιο εμπρόθεσμα, 
αποφασίζουμε: 

Ανακαλούμε μερικά την αναγκαστική απαλλοτρίωση που κηρύχθηκε 
με τη Δ. 13490/10150/1.2.69 (ΦΕΚ 33/69 τ. Δ') κοινή υπουργική 
απόφαση και συγκεκριμένα ως προς έκταση 108 μ 2 που φαίνεται με κλί¬ 
μακα 1: ί 000 και με αριθμό ιδιοκτησίας 505 α στο από 20.11.87 από¬ 
σπασμα κτηματολογικού διαγράμματος .- πίνακα του Μαρίνου Κανα- 
κάκη το οποίο έχει θεωρήσει στις 20.11.87 ο Προϊστάμενος της 2ης 
ΔΕΚΕ Γ. Πρατικάκης, γιατί η έκταση αυτή δεν πρόκειται να χρησιμο¬ 
ποιηθεί για το σκοπό που απαλλοτριώθηκε. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Οκτωβρίου 1988 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜ. ΕΡΓΩΝ 

ΔΗΜ. ΤΣΟΒΟΛΑΣ ΕΥΑΓΓ. ΚΟΥΛΟΥΜΠΗΣ 

- ♦ - 

Αριθ. Π.6419/1663 · (5) 

Αναγκαστική απαλλοτρίωση ακινήτου στην Ακαδημία Πλάτωνος, για 
αρχαιολογικούς σκοπούς. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων» σε συνδυασμό με τις διατάξεις του Β.Δ/τος 139/1971 
«περί της αρμοδιότητος των Νομαρχών προς κήρυξιν αναγκαστικών τι- 
νών απαλλοτριώσεων». 

2. Τις διατάξεις του άρθρου 1 του Ν. ΒΡΞΖ/1893 «περί αναγκαστι¬ 
κής απαλλοτριώσεως ακινήτων προς συντήρησιν ή ανεύρεσιν αρχαιοτή¬ 
των». 

3. Την αριθ. 38/24.11.1987 Πράξη του Κεντρικού Αρχαιολογικού 
Συμβουλίου, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την προστασία, συντήρηση και ανάδειξη 
του αρχαιολογικού χώρου της Ακαδημίας Πλάτωνος, έκτασης 
4.730,50 μ 2 που φαίνεται με κλίμακα: 1:500 και με στοιχεία 
Α-Β-Γ-Δ- Ε-Ζ-Η-Θ- Ι-Κ-Λ-Μ-Α στο Α/Α 2174/16.6.88 κτη- 
ματολογικό διάγραμμα - πίνακα της Δ/νσης Αποτυπώσεων και Συντη- 
ρήσεως κτιρίων του ΤΑΠΑ το οποίο έχει θεωρηθεί από τον Προϊστάμενο 

της ιδίας Δ/νσης Μ, Μαυραϊδή στις 20.6.1988. 

Στην έκταση που απαλλοτριώνεται προβάλλει δικαιώματα κυριότη¬ 
τας ο Γεώργιος Σκυλογιάννης. 

Η απαλλοτρίωση κηρύσσεται υπέρ του Δημοσίου και με δαπάνη του 
Ταμείου Αρχαιολογικών Πόρων και Απαλλοτριώσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Οκτωβρίου 1988 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΔΗΜ. ΤΣΟΒΟΛΑΣ ΜΕΛΙΝΑ ΜΕΡΚΟΥΡΗ 

-♦- 

Αριθ. Π.634Ί/1645 (6) 

Αναγκαστική απαλλοτρίωση ακινήτου στη Νάξο, για αρχαιολογικούς 

σκοπούς. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων» σε συνδυασμό με τις διατάξεις του Β.Δ/τος 139/1971 
«περί της αρμοδιότητος των Νομαρχών προς κήρυξιν αναγκαστικών τι- 
νών απαλλοτριώσεων». 

2. Τις διατάξεις του άρθρου 1 του Ν. ΒΡΞΖ/1893 «περί αναγκαστι¬ 
κής απαλλοτριώσεως ακινήτων προς συντήρησιν ή ανεύρεσιν αρχαιοτή¬ 
των». 

3. Το από 29.2.1988 απόσπασμα πρακτικού από τη συνεδρίαση του 
Αρχαιολογικού Συμβουλίου με αριθ. 43/22.12.1988, αποφασί¬ 
ζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την επέκταση των κτηριακών εγκαταστά¬ 
σεων του Μουσείου Νάξου Νομού Κυκλάδων έκτασης 170,25 μ 2 που 
φαίνεται με κλίμακα 1:100 και με στοιχεία Α-Β-Γ-Δ- Ε-Ζ-Η-Θ- 
Ι-Κ-Λ-Μ-Ν- Ξ-Ο-Π-Ρ-Α στο Α/Α 2166/16.5.1988 κτηματο- 
λογικό διάγραμμα - πίνακα της Δ/νσης Αποτυπώσεων και Συντηρή- 
σεως κτιρίων του ΤΑΠΑ το οποίο έχει θεωρηθεί από τον Προϊστάμενο 
της ιδίας Δ/νσης Μ. Μαυραϊδή στις 25.5.1988. 

Στην έκταση που απαλλοτριώνεται προβάλλει δικαιώματα κυριότη¬ 
τας το Ταμείο Αεροπορικής Άμυνας. 

Η απαλλοτρίωση κηρύσσεται υπέρ του Δημοσίου και με δαπάνη του 
Ταμείου Αρχαιολογικών Πόρων και Απαλλοτριώσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Οκτωβρίου 1988 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ , ΠΟΛΙΤΙΣΜΟΥ 

ΔΗΜ. ΤΣΟΒΟΛΑΣ ΜΕΛΙΝΑ ΜΕΡΚΟΥΡΗ 

-♦- 

Αριθ. Π,6340/1648 (7) 

Αναγκαστική απαλλοτρίωση ακινήτου στην Ερέτρια Νομού Εύβοιας, 
για αρχαιολογικούς σκοπούς. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: . 

1. Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων» σε συνδυασμό με τις διατάξεις του Β.Δ/τος 139/1971 
«περί της αρμοδιότητος των Νομαρχών προς κήρυξιν αναγκαστικών τι- 
νών απαλλοτριώσεων». 

.2. Τις διατάξεις του άρθρου 1 του Ν. ΒΡΞΖ/1893 «περί αναγκαστι¬ 
κής απαλλοτριώσεως ακινήτων προς συντήρησιν ή ανεύρεσιν αρχαιοτή¬ 
των». 

3. Το από 19.1.1987 απόσπασμα πρακτικού από τη συνεδρίαση του 
Κεντρικού Αρχαιολογικού Συμβουλίου με αριθ. 43/16.12.1986, απο¬ 
φασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την προστασία, ανάδειξη και προβολή τμή¬ 
ματος του αρχαίου τείχους της Ερέτριας, έκτασης 300,23 μ 2 που φαί¬ 
νεται με κλίμακα: 1:100 και με στοιχεία Α-Β-Γ-Δ- Ε-Α στο Α/Α 
2097/30.11.87 κτηματολογικό διάγραμμα - πίνακα της Δ/νσης 
Αποτυπώσεων και Συντηρήσεως κτιρίων του ΤΑΠΑ το οποίο έχει θεω¬ 
ρηθεί από τον Προϊστάμενο της ιδίας Δ/νσης Μ. Γιαννουλάκη στις 
3:12.1987. 


Στην έκταση που απαλλοτριώνεται προβάλλει δικαιώματα κυριότη¬ 
τας η Μαρία Φαμέλη. 

Η απαλλοτρίωση κηρύσσεται υπέρ του Δημοσίου και με δαπάνη του 
Ταμείου Αρχαιολογικών Πόρων και Απαλλοτριώσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Οκτωβρίου 1988 

ΟΙ ΥΠΟΥΡΓΟΙ 

■ ΟΙΚΟΝΟΜΙΚΟΝ . ΠΟΛΙΤΙΣΜΟΥ 

ΔΗΜ. ΤΣΟΒΟΛΑΣ ΜΕΛΙΝΑ ΜΕΡΚΟΥΡΗ 

- ♦ -' · 

Αριθ. Β.1145/1642 (8) 

Αναγκαστική απαλλοτρίωση έκτασης για την κατασκευή της νέας εξό¬ 
δου από το ΚΤΤ ΑΡΑΧΘΟΥ της υφιστάμενης Γ.Μ. 150 Κν «ΚΥΤ 

ΑΡΑΧΘΟΥ-ΠΟΥΡΝΑΡ111» και σύσταση δουλείας εναέριους διέλευ¬ 
σης της υπόψη Γ.Μ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων» σε συνδυασμό με τις διατάξεις του Β.Δ/τος 139/1971 
«περί της αρμοδιότητος των Νομαρχών προς κήρυξιν αναγκαστικών τι- 
νών απαλλοτριώσεων». 

2. Τις διατάξεις της παρ. 2 του άρθρου 4 του Ν. 1468/1950 «περί 
ιδρύσεως Δημοσίας Επιχειρήσεως Ηλεκτρισμού», όπως έχει τροποποιη¬ 
θεί και συμπληρωθεί μεταγενέστερα, με τον Α.Ν. 1672/1951, που κυ¬ 
ρώθηκε με το Νόμο 2113/1952. 

3. Τις διατάξεις του άρθρου 9 του Α.Ν. 1566/1950 «περί κυρώ- 
σεως της μετά του οίκου «ΕΒΑδΟΟ» αυναφθείσης την 20ην Ιουλίου 
1950 συμβάσεως κ.λπ.», όπως έχουν κυρωθεί, τροποποιηθεί και συ¬ 
μπληρωθεί με το Νόμο 1633/1951. 

4. Την απόφαση του Διοικητικού Συμβουλίου της Δημόσιας Επιχεί¬ 
ρησης Ηλεκτρισμού με αριθ. (194) 187 (Συνεδρίαση του με αριθ. 27/ 
18.8.88), αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα: 

1. Για την εγκατάσταση Χαλύβδινων Πύργων (αρ. 1’ και 2') μέσα 
στο Νομό Άρτας της νέας εξόδου από το ΚΥΤ Αράχθου της ΓΜ 150 
Κν «ΚΥΤ ΑΡΑΧΘΟΥ-ΠΟΥΡΝΑΡΙ II», έκτασης συνολικού εμβαδού 
288 μ 2 με τα συστατικά και παραρτήματά της, η οποία αποτελείται από 
δύο τετράγωνα τεμάχια εδάφους. 

2. Για τη σύσταση δουλείας εναέριας διέλευσης των αγωγών μέσα 
στο Νομό Άρτας της νέας εξόδου από το ΚΥΤ Αράχθου της ΓΜ 150 
Κν «ΚΥΤ ΑΡΑΧΘΟΥ-ΠΟΥΡΝΑΡΙ II» σε λωρίδα εδάφους συνολικού 
μήκους 548 μ. και συνολικού πλάτους 40 μ., δηλ. 20 μ. δεξιά και 20 μ. 
αριστερά από την προβολή στο έδαφος του άξονα της γραμμής. 

Η παραπάνω λωρίδα εδάφους περιλαμβάνεται από την χθ 0+064 
έως τη χθ 0+612. 

Το περιεχόμενο της δουλείας σ’ ολόκληρο το παραπάνω τμήμα της 
ΓΜ 150 Κν συνίσταται στο δικαίωμα εισόδου του προσωπικού των συ¬ 
νεργείων και των τεχνικών μέσων της ΔΕΗ ή των οριζομένων απ’ αυ¬ 
τήν προσώπων στις βαρυνόμενες με δουλεία εκτάσεις, για την εκτέλεση 
κάθε εργασίας εγκατάστασης λειτουργίας, επιθεώρησης, επισκευών συ¬ 
ντήρησης και αντικατάσταση των άνωθεν αυτών εναερίων αγωγών και 
των πύργων τους. 

Στις βαρυνόμενες με δουλεία διέλευσης παραπάνω εκτάσεις επιτρέ¬ 
πεται η οικοδόμηση εφόσον πληρούνται άμφότεροι οι παρακάτω δύο (2) 
όροι:. 

α) Η κατακόρυφη απόσταση των υψηλότερων σημείων των κτισμά- 
των από τούς αγωγούς της Γραμμής, σε θεμοκρασία 50°0 και άπνοια, 
πρέπει να είναι τουλάχιστον πέντε (5) μέτρα. Στο ύψος των κτισμάτων 
περιλαμβάνεται και κάθε είδους κατασκευή πάνω από αυτά (π.χ. δώ¬ 
ματα, κουβούκλια απόληξης κλιμακοστασίων, στηθαία, ιστοί, κεραίες 
δεκτών τηλεόρασης κ.λπ.). 

β) Τα κτίσματα ή οι εγκαταστάσεις πρέπει να μη δημιουργούν δυσμε¬ 
νείς συνθήκες για την ασφάλεια και λειτουργία της γραμμής (αποθήκης 
εκρηκτικών και πετρελαιοειδών, εργοστάσια που αναδίδουν βλαβερούς 
καπνούς ή αέρια, συσσωρεύσεις ευφλέκτων υλών κ.λπ.). 

Οι εκτάσεις που απαλλοτριώνονται καθώς και εκείνες που βαρύνο- 
νται με δουλεία εναέριας διέλευσης των αγωγών περιλαμβάνονται στις 
κτηματικές περιοχές της Κοινότητας Γραμμενίτσας και εικονίζονται λε¬ 
πτομερειακά με κλίμακα 1:2000 στο αριθ. 52294/Ιούνιος 1988/ 

Φύλλο ΙΑ' κτηματολογικό διάγραμμα-πίνακα και ενδεικτικά (η 
όδευση της γραμμής) με κλίμακα 1:25000 στον αριθ. 52293/1η 
Αναθ. Ιούνιος 1988/Φύλλο 1 Ενδεικτικό Χάρτη κτηματολογίου. Τα 
κτηματολογικά αυτά στοιχεία συνέταξε η αρμόδια Υπηρεσία της ΔΕΗ 
και θεώρησε στις 6.9.88 η Διευθύντρια του Υπουργείου Βιομηχανίας, 
Ενέργειας και Τεχνολογίας Αν. Γαζέλα. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Μαρία σύζ. Αποστ. Σκουτέλα, 2) Κων/νος Λεωνίδα Αθα¬ 
νασίου κ.λπ. , 

Η απαλλοτρίωση κηρύσσεται υπέρ της Δημόσιας Επιχειρήσεως Ηλε¬ 
κτρισμού και με δαπάνη της. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Οκτωβρίου 1988 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΒΙΟΜΗΧ., ΕΝΕΡΓΕΙΑΣ & ΤΕΧΝ/ΓΙΑΣ 

ΔΗΜ. ΤΣΟΒΟΛΑΣ ΑΝΑΣΤ. ΠΕΠΟΝΗΣ 

- 4 - 

Αριθ. Π.6422/1664 (9) 

Αναγκαστική απαλλοτρίωση οικινήτου στην Κω για αρχαιολογικούς 

σκοπούς. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν.Δ/τος 797/1971 «Περί αναγκαστικών 
απαλλοτριώσεων σε συνδυασμό με τις διατάξεις του Β.Δ/τος 139/ 
1971 «περί της αρμοδιότητος των Νομαρχών προς κήρυξιν αναγκαστι¬ 
κών τινών απάλλορτιώσεων». 

2. Τις διατάξεις του άρθρου 1 του Νόμου ΒΡΞΖ/1893 «περί ανα¬ 
γκαστικής απαλλοτριώσεως ακινήτων προς συντήρησιν ή ανεύρεσιν αρ¬ 
χαιοτήτων». 

3. Το από 3.6.1986 απόσπασμα πρακτικού από τη συνεδρίαση του 
Αρχαιολογικού Συμβουλίου 16/13.5.86, αποφασίζουμε: 

Κηρύσσουμε την ανο:γκαστική απαλλοτρίωση ακινήτου, για λόγους 
δημόσιας ωφέλειας και ειδικότερα για την προστασία, συντήρηση και 
ανάδειξη των αρχαιοτήτων που βρέθηκαν εκεί και ειδικότερα λειψάνων 
αρχαίων κτιρίων, αρχαίας οδού, ψηφιδωτών δαπέδων που χρονολογού¬ 
νται στη ρωμαϊκή και παλαιοχριστιανική περίοδο, έκτασης συνολικού 
εμβαδού 962,73 μ 2 που φαίνεται με κλίμακα 1:200 και με στοιχεία 
Α, Β, Γ, Δ, Ε, Ζ, Η, Θ, 1, Α (κτηματολογική μερίδα 1280 Η) στο από 
13.5.1988 α/α 2163 κτηματολογικό διάγραμμα - πίνακα της Μ. Μα- 
θέα, το οποίο έχει θεωρήσει στις 16.5.1988 ο Προϊστάμενος Αποτυπώ¬ 
σεων και Συντηρήσεως Κτιρίων του Ταμείου Αρχαιολογικών Πόρων 
και Απαλλοτριώσεων. 

Στην έκταση που απαλλοτριώνεται προβάλλουν δικαιώματα κυριό- 
τητας*οι: α) Δεληγιάννη Βασιλική και β) Μπαλάνη Χρυσάνθη. 

Η απαλλοτρίωση κηρύσσεται υπέρ του Δημοσίου και με δαπάνη του 
Ταμείου Αρχαιολογικών Πόρων και Απαλλοτριώσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Οκτωβρίου 1988 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΔΗΜΗΤΡΗΣ ΤΣΟΒΟΛΑΣ ΜΕΛΙΝΑ ΜΕΡΚΟΥΡΗ 

- 4 - 

Αριθ. Δ.5661/664 (10) 

Αναγκαστική απαλλοτρίωση έκτασης στην περιοχή του Νομού Ροδόπης 
για την ανέγερση αγροτικών φυλακών Κομοτηνής. 

ΟΙ ΥΠΟΥΡΓΟΙ 

ΔΙΚΑΙΟΣΥΝΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «Περί αναγκαστικών 
απαλλοτριώσεων σε συνδυασμό με τις διατάξεις του Β.Δ/τος 139/ 
1971 «περί της αρμοδιότητος των Νομαρχών προς κήρυξιν αναγκαστι¬ 
κών τινών απαλλορτιώσεων». 

2. Τις διατάξεις του άρθρου 3 του Ν.Γ. ΛΖ αριθ. 3837/1911 
(ΦΕΚ 312/1911 τ. Α'), «περί Οργανώσεως των Φυλακών του Κρά¬ 
τους». 

3. Το από 2.6.1984 Π.Δ/γμα (ΦΕΚ 429/24.7,1984 τ. Δ), «περί 


καθορισμού χώρων για την ανέγερση κτιρίων και εγκαταστάσεων 
Αγροτικών Φυλακών σε εκτός σχεδίου περιοχές των κοινοτήτων Αρί- 
σβης, Αράτου και Αρριανών (Ροδόπης)», αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την ανέγερση Αγροτικών Φυλακών Κομο¬ 
τηνής, έκτασης συνολικού εμβαδού 5.744.807μ 2 που ανήκει στα αγρο¬ 
κτήματα «Αμφιών, «Πάσσος», «Φιλύρα», «Άρατος», «Μύστακας» και 
«Αρριάνα» του νομού Ροδόπης και φαίνεται με κόκκινη διαγράμμιση 
στα με αριθμό πρωτοκόλλου 4824/24.5.1984 κτηματολογικά δια¬ 
γράμματα της Επιθεώρησης Τοπογραφικής Ανατ. Μακεδονίας και 
Θράκης του Υπουργείου Γεωργίας έτους 1977 και στους αντίστοιχους 
κτηματολογικούς πίνακες, τα οποία έχουν θεωρηθεί για το Υπουργείο 
Δικαιοσύνης από τον Επιθεωρητή της Επιθεώρησης Τοπογραφικής 
Ανατ. Μακεδονίας και Θράκης Πέτρο Αλεξανδράκη με αριθμό πρωτο¬ 
κόλλου θεώρησης 8107/31.7.1984. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Αντίκας Χρήστος, 2) Βεργίδης Στέφανος κ.λπ. 

Η απαλλοτρίωση κηρύσσεται υπέρ του Δημοσίου και η δαπάνη θα 
βαρύνει τις πιστώσεις του προϋπολογισμού Υπουργείου Οικονομικών 
Φορέα 110 (Γενικές Κρατικές Δαπάνες). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Οκτωβρίου 1988 

ΟΙ ΥΠΟΥΡΓΟΙ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 

ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ ΟΙΚΟΝΟΜΙΚΩΝ 

ΑΓ. ΚΟΥΤΣΟΓΙΩΡΓΑΣ ΔΗΜ. ΤΣΟΒΟΛΑΣ 

-4- 

Αριθ. Δ.12βιγ/5348 (11) 

Επίσπευση από το Δημόσιο της διάνοιξης της Π.Ε.Ο. Πατρών Αθηνών 

(οδός Πανεπιστημίου), έμπροσθεν των ιδιοκτησιών Γεωργικής Σχο¬ 
λής και Μπακοπούλου, του Δήμου Πατρέων του Νομού Αχαΐας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το από 15.4.1972 Β.Δ/γμα Ρυμοτομίας (ΦΕΚ 97/3.5.72, 

τ·Δ). 

2. Τις διατάξεις του Ν.Δ/τος 17.7.1923 «περί σχεδίων των πόλεων, 
κωμών, συνοικισμών του Κράτους και οικοδομής αυτών» (ΦΕΚ 228/ 
16.8.1923 τ.Α). 

3. Τις διατάξεις του Ν. 653/1977 «περί υποχρεώσεως των παρό¬ 
διων ιδιοκτητών κ.λπ.» (ΦΕΚ 214/5.8.1977 τ. Α) όπως τροποποιή¬ 
θηκαν και ισχύουν σήμερα, με τους Ν. 947/1979 ΦΕΚ 169/ 
26.7.1979 τ. Α και 960/1979 ΦΕΚ 194/25.8.79 τ. Α. 

4. Τις διατάξεις του άρθρου 25 παρ. 4 του Ν. 1418/1984 «για τα 
δημόσια έργα και ρυθμίσεις συναφών θεμάτων». 

5. Τις διατάξεις του Π.Δ/τος 69/8.2.1988 ΦΕΚ 28/16.2.1988 
για τον οργανισμό της Γενικής Γραμματείας Δημοσίων Έργων και 
αφού λάβαμε υπόψη το 832/4.5.1988 έγγραφο της 2ης ΔΕΚΕ Πα¬ 
τρών και το 950/18.3.1988 έγγραφο της 3ης ΔΕΚΕ Πατρών σχετικά 
με το αντικείμενο του θέματος, αποφασίζουμε: 

α) Την επίσπευση από το Δημόσιο της διάνοιξης της Παλαιάς Εθνι¬ 
κής οδού (οδός Πανεπιστημίου), έμπροσθεν των ιδιοκτησιών Γεωργικής 
Σχολής και Μπακοπούλου της πόλεως Πατρών του Νομού Αχαΐας. 

β) Το χαρακτηρισμό της προκείμενης πολεοδομικής εφαρμογής κα- 
τεπείγουσας ανάγκης και 

γ) Την κατάρτιση των στοιχείων προδικασίας που προβλέπονται από 
το άρθρο 5 του Ν. 653/1977, για να κινηθεί η δίκη καθορισμού των 
αποζημιώσεων για τις ιδιοκτησίες που ρυμοτομούνται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Οκτωβρίου 1988 

Ο ΥΠΟΥΡΓΟΣ 

Ε. ΚΟΥΛΟΥΜΠΗΣ 

Α ΝΑΚΟΙΝΩΣΕ ΙΣ 

Αριθ. 2306 (12) 

Ειδοποίηση για την παρακατάθεση αποζημίωσης από αναγκαστική 
απαλλοτρίωση στο Νομαρχιακό Ταμείο Ρεθύμνης. 

ΝΟΜΑΡΧΙΑΚΟ ΤΑΜΕΙΟ ΡΕΘΥΜΝΗΣ 

1. Σύμφωνα με τις διατάξεις των άρθρων 7 και 8 του Ν.Δ. 797/71 
«περί αναγκαστικών απαλλοτριώσεων» πληροφορούμε όσους: 

α) Έχουν δικαίωμα κυριότητας ή άλλα εμπράγματα δικαιώματα στο 
ακίνητο που απαλλοτριώθηκε με την 4404/8.7.87 απόφαση της Νο¬ 
μάρχου για τη δημιουργία λατομείου ορυκτού υλικού και 

β) Έχουν εγγράψει υποθήκη ή έχουν επιβάλει κατάσχεση ή με 
οποιονδήποτε τρόπο διεκδικούν τα απαλλοτριωθέντα ακίνητα, ότι η 
αποζημίωση που καθόρισε το Μονομελές Πρωτοδικείο Ρεθύμνης με την 
112/88 απόφασή του για όλα τα ακίνητα και τα υπερκείμενα αυτών, 
που εμφαίνονται στο από 17.5.1985 κτηματολογικό διάγραμμα και 
στο σχετικό κτηματολογικό πίνακα που συνέταξε ο εργοδηγός Γεώργιος 
Δραμυτινός και θεώρησε στις 12.6.85 ο Δ/ντής Τεχνικών Υπηρεσιών 
Ν. Ρεθύμνης, έχει καταθέσει στο Ταμείο Παρακαταθηκών και Δανείων 
(Γραφείο Παρ/κών Ρεθύμνης) το ποσό αποζημίωσης του ακινήτου αυ¬ 
τού και έχει εκδοθεί το 9664/21.10.1988 γραμμάτιο σύστασης παρα¬ 
καταθήκης για συνολικό ποσό δρχ. εξακοσίων πενήντα μία χιλιάδων δε¬ 
καπέντε (651.015). 

2. Η αποζημίωση αυτή είναι αποδοτέα στο δικαιούχο που θα ανα- 
γνωρισθεί με το νόμο. 

Η παρούσα ανακοίνωση να δημοσιευθεί στην Εφημερίδα της Κυβέρ¬ 
νησης. 

Ρέθυμνο, 26 Οκτωβρίου 1988 

Η Νομάρχης 
ως Πρόεδρος του Δ.Σ. 

ΒΑΣΙΛΙΚΗ ΜΟΣΙΑΛΟΥ 

-♦- : 

ΠΟΛΕΟΔΟΜΙΑ 

Α ΠΟΦΑΣΕ ΙΣ 

Αριθ. 56118/3006 (13) 

Έγκριση γενικού πολεοδομικού σχεδίου οικισμού «Βάγια» της κοινότη¬ 
τας Βαγιών Νομού Βοιωτίας. 

ΟΙ ΥΠΟΥΡΓΟΙ 

ΓΕΩΡΓΙΑΣ ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 1337/1983 «Επέκταση πολεοδομικών σχε¬ 
δίων, οικιστική ανάπτυξη και σχετικές ρυθμίσεις» (ΦΕΚ 33/Α) και ειδι¬ 
κότερα το άρθρο 3. 

2. Τις διατάξεις του Ν. 998/1979 «περί προστασίας δασών και δα¬ 
σικών εν γένει εκτάσεων της χώρας» (ΦΕΚ 289/Α) και ειδικότερα τα 
άρθρα 45 και 49 παράγρ. 2α. 

3. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

4. Τις διατάξεις του Ν. 1685/1987 «Κύρωση και τροποποίηση της 
από 14.11.1986 Πράξεως Νομοθετικού Περιεχομένου «Επιβολή αγο- 
ρανομικού ελέγχου κλπ.» (ΦΕΚ 27/Α) και ειδικότερα το άρθρο 4 πα¬ 
ράγρ. 2 και τη σε εκτέλεση αυτής υπ’ αριθ. 19523/833/3.3.88 από¬ 
φαση του Αναπληρωτή Υπουργού Περιβάλλοντος, Χωροταξίας και Δη¬ 
μοσίων Έργων «Παράταση προθεσμίας έγκρισης γενικού πολεοδομικού 
σχεδίου» (ΦΕΚ 208/Δ). 

5. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

6. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

7. Την υπ’ αριθ. Γ4δ/15883/1903/8.2,1988 κοινή απόφαση του 
Υπουργού Προεδρίας Κυβερνήσεως και του Αναπληρωτή Υπουργού 
Περιβάλλοντος, Χωροταξίας και Δημοσίων Έργων (ΦΕΚ 142/Β/ 
88 ). 


8. Την υπ’ αριθ. 86529/3671/18.12.1985 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων «Κίνηση της 
διαδικασίας σύνταξης Γενικού Πολεοδομικού Σχεδίου Βαγιών Βοιω¬ 
τίας» (ΦΕΚ 8/Δ/86). 

9. Την υπ’ αριθ. 260347/16.2.87 κοινή απόφαση των Πρωθυ¬ 
πουργού και Υπουργού Γεωργίας «περί ανάθεσης άσκησης αρμοδιοτή¬ 
των στους Υφυπουργούς Γεωργίας» (ΦΕΚ 83/Β/87). 

10. Τα υπ’ αριθ. 3585/24.7.86, 837/3.4.87 και 3939/ 
27.10.87 έγγραφα του Τμήματος Πολεοδομίας και Πολεοδομικών 
Εφαρμογών προς την κοινότητα και τους αρμόδιους φορείς. 

11. Την υπ’ αριθ. 60/1986 γνωμοδότηση του κοινοτικού συμβου¬ 
λίου Βαγιών. 

12. Το υπ’ αριθ. 8346/6.2.1987 έγγραφο της Δ/νσης Γεωργίας, 
Νομαρχίας Βοιωτίας, με τη γνωμοδότηση της Ε.Ν.Ε. 

13. Το υπ’ αριθ. 15345/87 έγγραφο του Υπουργείου Βιομηχανίας 
Ενέργειας και Τεχνολογίας, Διεύθυνσης Υδατικού Δυναμικού και Φυσι¬ 
κών Πόρων. 

14. Το υπ’ αριθ. 913.1/850/87 έγγραφο του Οργανισμού Τηλεπι¬ 
κοινωνιών Ελλάδας. 

15. Το υπ’ αριθ. 1967/87 έγγραφο της Θ' Εφορείας Προϊστορικών 
και Κλασσικών Αρχαιοτήτων Υπουργείου Πολιτισμού. 

16. Το γεγονός ότι οι υπόλοιποι φορείς δεν απάντησαν μέχρι σήμερα. 

17. Την υπ’ αριθ. 4/πρακτικό 2ο/26.2.1987 γνωμοδότηση του 
Συμβουλίου Χωροταξίας, Οικισμού και Περιβάλλοντος (Ν. Βοιωτίας) 
με πρόταση του Αναπληρωτή Υπουργού Περιβάλλοντος, Χωροταξίας 
και Δημοσίων Έργων και του Υφυπουργού Γεωργίας, αποφασί¬ 
ζουμε: 

1) Εγκρίνεται το Γενικό Πολεοδομικό Σχέδιο (Γ.Π.Σ.) του οικισμού 
«Βάγια» της κοινότητας Βαγίων (Ν. Βοιωτίας), όπως τα όριά του προσ¬ 
διορίζονται με κόκκινη γραμμή στο χάρτη Π - 1.11 σε κλίμακα 
1:5.000. Κυρίως το ως άνω σχέδιο περιλαμβάνει: 

Α. Την πολεοδομική οργάνωση του οικισμού «Βάγια» για πληθυ- 
σμιακό μέγεθος 5.000 κατοίκων περίπου με: 

α) Την ένταξη σε σχέδιο των πυκνοδομημένων εκτάσεων του προϋφι- 
σταμένου του έτους 1923 οικισμού, εμβαδού 850 στρεμ. περίπου και 
αραιοδομημένων και αδόμητων εκτάσεων 350 στρεμ. περίπου (συνο¬ 
λική επιφάνεια 1.200 στρεμμ. περίπου) και τη δημιουργία δύο πολεοδο¬ 
μικών ενοτήτων - γειτονιών με μέση πυκνότητα οικήσεως Γ50 και 143 
κατ/Ηα και μέσο συντελεστή δόμησης 0,76 και 0,70 αντίστοιχα, όπως 
φαίνεται στους χάρτες Π.1.4, Π.1.5, Π.1.11 κάι 

β) Τον προσδιορισμό των χρήσεων γης, όπως φαίνονται στους χάρτες 
Π. 1.2, Π. 1.3.2 και Π. 1.11 σε κλίμακα 1:5.000 και ειδικότερα: 

- Τη γενική κατοικία σαν κύρια χρήση του οικισμού. 

- Τη διατήρηση των κεντρικών λειτουργιών στη σημερινή τους θέση 
στο κέντρο του οικισμού κατά μήκος της κεντρικής αρτηρίας διέλευσης 
και την επέκτασή του στους δύο κάθετους προς αυτή δρόμους που περι¬ 
βάλλουν το κέντρο και στον παράλληλο δρόμο δυτικότερα. 

- Την ένταξη στο σχέδιο του δασυλλίου στο βόρειο τμήμα του οικι¬ 
σμού σαν κοινόχρηστο πράσινο. 

- Ανάπτυξη δύο τοπικών κέντρων σε κάθε γειτονιά, το ένα στο βόρειο 
τμήμα του οικισμού, και το άλλο στο νοτιοανατολικό τμήμα. 

- Διατήρηση των εγκαταστάσεων εκπαίδευσης και πρόνοιας στις ση¬ 
μερινές τους θέσεις και οργάνωσή τους με την επέκτασή τους καθώς και 
χωροθέτηση νέων σ’ όλη την έκταση του οικισμού. 

- Δημιουργία δύο (2) παιδικών - βρεφονηπιακών σταθμών, στα βο¬ 
ρειοανατολικά και στα δυτικά του οικισμού. 

- Δημιουργία κέντρου υγείας που θα καλύψει τις ανάγκες τόσο του οι¬ 
κισμού όσο και των γύρω οικισμών. 

- Δημιουργία αθλητικών εγκαταστάσεων στο βόρειο άκρο του οικι¬ 
σμού. 

- Δημιουργία δικτύων ελευθέρων χώρων πρασίνου σ’ όλη την έκταση 
του οικισμού: 

- Δημιουργία νέου νεκροταφείου σε εκτός σχεδίου περιοχή στα βο¬ 
ρειοανατολικά του οικισμού. 

- Χωροθέτηση εγκαταστάσεων χονδρεμπορίου στην έκταση των 
αποθηκών του γεωργικού συνεταιρισμού. 

γ) Τη γενική εκτίμηση της χωρητικότητας του οικισμού σε κατοί¬ 
κους για το έτος 1992, των αναγκών σε γη για κοινωνική υποδομή επι¬ 
πέδου πόλης όπως ,αναφέρονται στους πίνακες Α - 11.2.1α και Α - 
11 . 6 . 

δ) Την ιεράρχηση του οδικού δικτύου όπως φαίνεται στους χάρτες 
Π.2.1.1 και Π.2.1.2 σε κλίμακες 1:25.000 και 1:5.000 αντίστοιχα. 

Βασικότερες παρεμβάσεις είναι: 

- Διατήρηση της υφιστάμενης προσπέλασης του οικισμού με τις απα- 

ραίτητες όμως βελτιώσεις. 

- Οργάνωση του εσωτερικού οδικού δικτύου σε σύστημα συλλεκτη- 
ρίων και τοπικής σημασίας δρόμων. 

- Οργάνωση δικτύου πεζοδρόμων. 

- Εξασφάλιση οδικής σύνδεσης με τον οικισμό Μαυρομάτιου. 

- Κατασκευή οδικού άξονα προς το βιοτεχνικό πάρκο Αγίου Αθανα¬ 
σίου. 

- Κατασκευή ανισόπεδου κόμβου στη διασταύρωση των οδών Θήβας 
- Λειβαδιάς με τη Βάγια - Λεοντάρι - Θεσπιές. 

- Κατασκευή δρόμου και σύνδεση του οικισμού προς την εθνική οδό 
Αθηνών - Λαμίας. 

ε) Τον καθορισμό νέων αναπτυξιακών ζωνών όπως φαίνονται στο 
χάρτη Π. 1.6.1 και συγκεκριμένα: 

- Αναπτυξιακές ζώνες λιανικού εμπορίου στο πολεοδομικό κέντρο και 
στα τοπικά κέντρα γειτονιών. 

- Αναπτυξιακή ζώνη χονδρεμπορίου στα βόρεια του οικισμού. 

- Αναπτυξιακή ζώνη βιοτεχνίας στην περιοχή Αγίου Αθανασίου στα 
ανατολικά του οικισμού. 

Β. Την πρόταση λήψης μέτρων για την προστασία του περιβάλλοντος 
όπως φαίνεται στο χάρτη Π. 1.9 σε κλίμακα 1:25.000. Βασικότερες 
παρεμβάσεις είναι: 

- Προστασία της γεωργικής γης υψηλής παραγωγικότητας. 

- Προστασία του δάσους στη Μονή Αγ. Ιωάννη Θεολόγου. 

- Σταδιακή απομάκρυνση των πλησιέστερων προς τον οικισμό πτηνο¬ 
τροφείων και απαγόρευση εγκατάστασης νέων πλησίον του οικισμού. 

Γ. Τις προτάσεις για τα απαραίτητα έργα και μελέτες δικτύων υπο¬ 
δομής όπως φαίνονται στους χάρτες Π.2.2.2, Π.2.3.2, Π.2.4.2, 
Π.2.6.2, Π.2.7.2 και ειδικότερα: 

α) Δίκτυο ύδρευσης, αποχέτευσης (χάρτες Π.2.2.2, Π.2.3.2, 
Π.2.4.2). . 

- Αύξηση της παροχής νερού για την κάλυψη των περιοχών επέκτα- 
σης. 

- Χωροθέτηση εγκαταστάσεων βιολογικού καθαρισμού στα βορειοα¬ 
νατολικά του οικισμού. 

- Συνέχιση κατασκευής δικτύου ακαθάρτων και επέκτασή του στις 
περιοχές επέκτασης σχεδίου. 

- Βελτίωση και καθορισμός της συλλεκτήριας τάφρου όμβριων νότια 

του οικισμού. . - 

- Διευθέτηση των ρεμμάτων που βρίσκονται μέσα στον οικισμό. 

β) Ενεργειακό σύστημα (χάρτης Π.2.6.2). 

- Κάλυψη των αναγκών σε ηλεκτρική ενέργεια, με επέκταση του δευ- 


τερεύοντος δικτύου. 

γ) Τηλεπικοινωνιακό σύστημα (Χάρτης Π.2.7.2). 

- Αύξηση των παροχών κέντρου και κάλυψη των περιοχών επέκτα¬ 
σης από υφισταμένους κατανεμητές εάν επαρκούν ή από νέους όπου 
απαιτείται. 

- Ενίσχυση του υπάρχοντος τηλεφωνικού δικτύου με περισσότερα 
ζεύγη. 

Δ. Τις προτάσεις για την ασφάλεια - προστασία όπως φαίνονται στους 
χάρτες Π.3.1.2, Π.3.2 σε κλίμακα 1:5.000 και ειδικότερα: 

- Δημιουργία δικτύου πυροσβεστικών κρουνών. 

- Κατανομή σ’ όλη την έκταση του οικισμού των χώρων συγκέντρω¬ 
σης πληθυσμού σε περίπτωση σεισμού. 

Ε. Ακριβή αντίγραφα των παραπάνω δέκα έξι (16) χαρτών και δύο 
(2) πινάκων θεωρημένα από τον Προϊστάμενο της Διεύθυνσης Πολεοδο- 
μικών Εφαρμογών με την υπ’ αριθ. 56118/1988 πράξη του θα είναι 
ανηρτημένα επί 20 ημέρες από τη δημοσίευση της απόφασης αυτής 
στην Εφημερίδα της Κυβερνήσεως στο τμήμα Αρχείου Σχεδίων της 
Διεύθυνσης Τοπογραφικών Εφαρμογών του Υπουργείου Περιβάλλο¬ 
ντος, Χωροταξίας και Δημοσίων Έργων, Πουλίου και Αμαλιάδος 17 
για να λάβουν γνώση οι ενδιαφερόμενοι. 

2) Εντός της περιοχής Γ ενικού Πολεοδομικού Σχεδίου και ειδικότερα 
στις εκτός σχεδίου περιοχές που περιλαμβάνονται σ’ αυτό, οικοδομικές 
άδειες που έχουν εκδοθεί με τις προγενέστερες ισχύουσες διατάξεις ή 
έχει υποβληθεί στην αρμόδια πολεοδομική αρχή ο πλήρης φάκελος με 
τα απαραίτητα για την έκδοση της οικοδομικής άδειας στοιχεία, μέχρι 
την ημερομηνία δημοσίευσης της παρούσας απόφασης, εκτελούνται 
όπως εκδόθηκαν ή εκδίδονται βάσει των υποβληθέντων στοιχείων, σε 
συνδυασμό με τις διατάξεις του Ν. 1577/1985 (Γ.Ο.Κ.). 

3) Η ισχύς της παρούσας απόφασης αρχίζει από τη δημοσίευσή της 
στήν Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Μαΐου 1988 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ υ 

ΚΑΙ ΔΗΜΟΣΙΩΝ ΕΡΓΩΝ ΓΕΩΡΓΙΑΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ Κ. ΤΣΙΓΑΡΙΔΑΣ 

